
	REPUBLIKA HRVATSKA                                
MEĐIMURSKA ŽUPANIJA
OPĆINA SVETI JURAJ NA BREGU
	PRIJEDLOG                  


                             OPĆINSKO VIJEĆE

KLASA: 551-07/26-01/40
URBROJ: 2109-16-03-26-1
Pleškovec, _________ 2026. 

Na temelju članka 28. Statuta Općine Sveti Juraj na Bregu („Službeni glasnik Međimurske županije“, broj 30/23 i 04/25), Općinsko vijeće Općine Sveti Juraj na Bregu na svojoj 12. sjednici održanoj 06. listopada 2026. godine, donosi

ODLUKU
[bookmark: _Hlk177970226]O OSTVARIVANJU PRAVA NA JEDNOKRATNU NOVČANU POTPORU ZA NOVOROĐENO DIJETE

I.
Ovom Odlukom uređuje se pravo na isplatu jednokratne novčane potpore za novorođeno dijete te uvjeti i način ostvarivanja tog prava.

II.
[bookmark: _Hlk211261239]Pravo na jednokratnu novčanu potporu ostvaruje se za dijete čije je prebivalište, kao i prebivalište jednog od roditelja ili skrbnika na području Općine Sveti Juraj na Bregu te uz uvjet da prema Općini Sveti Juraj na Bregu imaju podmirene sve dospjele obveze. 

III.
Jednokratna novčana potpora za novorođeno dijete iznosi 1.500,00 EUR.

IV.
Postupak za ostvarivanje prava na potporu pokreće se podnošenjem zahtjeva Jedinstvenom upravnom odjelu Općine Sveti Juraj na Bregu koji se mora predati u roku od 12 mjeseci od rođenja djeteta.
Uz zahtjev, podnositelj zahtjeva dužan je priložiti sljedeće dokaze:
· Presliku uvjerenja o prebivalištu djeteta,
· Presliku rodnog lista ili elektronički zapis iz matice rođenih za dijete,
· Presliku osobne iskaznice podnositelja zahtjeva,
· Presliku rješenja o skrbništvu (za skrbnika) i
· Ostala dokumentacija po potrebi (na zahtjev Jedinstvenog upravnog odjela).


Prije odobrenja isplate Jedinstveni upravni odjel po službenoj dužnosti provjerava u službenim evidencijama Općine Sveti Juraj na Bregu jesu li podmirene sve dospjele obveze podnositelja zahtjeva prema Općini Sveti Juraj na Bregu.

Općina Sveti Juraj na Bregu zadržava pravo provjere podataka navedenih u Zahtjevu za ostvarivanje prava na jednokratnu novčanu potporu te zatražiti dostavu dodatne dokumentacije. 

V.
Predajom zahtjeva podnositelj zahtjeva daje privolu Općini Sveti Juraj na Bregu da može poduzimati radnje vezane uz obradu njegovih osobnih podataka navedenih u Zahtjevu za ostvarivanje prava na jednokratnu novčanu potporu za novorođeno dijete, a Općina Sveti Juraj na Bregu obvezuje se koristiti osobne podatke samo u svrhu za koju su namijenjeni.

VI.
Sredstva potrebna za provođenje ove Odluke osiguravaju se u Proračunu Općine Sveti Juraj na Bregu.

VII.
Stupanjem na snagu ove Odluke prestaje važiti Odluka o ostvarivanju prava na jednokratnu novčanu potporu za novorođeno dijete („Službeni glasnik Međimurske županije“, broj 23/25).

VIII.
Ova Odluka stupa na snagu osmog dana od dana objave u „Službenom glasniku Međimurske županije“, a primjenjuje se od 01. siječnja 2027. godine.


                                                                                                             PREDSJEDNICA
                                                                                                               Općinskog vijeća
                                                                                                   Maja Bistrović, mag.ing.geoing.

